
Text rozhodnutia
Súd: Krajský súd Bratislava Spisová značka: 3Cob/289/2014 Identifikačné číslo súdneho spisu: 1313221504 Dátum vydania rozhodnutia: 30. 10. 2014 Meno a priezvisko sudcu, VSÚ: JUDr. Elena Ondrišová ECLI: ECLI:SK:KSBA:2014:1313221504.1 Uznesenie Krajský súd v Bratislave, v právnej veci navrhovateľa: U. K. J., Jablonka XX, Jablonka IČO: 14090163 proti odporcovi: K2 Business, s.r.o., Klincova 37/B, Bratislava, IČO: 46583912 o zaplatenie 8.640,-EUR s príslušenstvom o odvolaní navrhovateľa proti uzneseniu Okresného súd Bratislava III v Bratislave č.k. 50Rob/616/2013-26 zo dňa 18.6.2014 jednohlasne, takto r o z h o d o l : Krajský súd v Bratislave uznesenie Okresného súdu Bratislava III v Bratislave č.k. 50Rob/616/2013-26 zo dňa 18.6.2014 z r u š u j e. o d ô v o d n e n i e : Napadnutým uznesením súd prvého stupňa zrušil platobný rozkaz č.k. XXRob/XXX/XXXX-XX zo dňa 16.4.2014 s poukazom na ustanovenie § 173 ods.1, 2 O.s.p. vzhľadom na skutočnosť, že sa súdu nepodarilo platobný rozkaz doručiť odporcovi do vlastných rúk. Proti uzneseniu súdu prvého stupňa podal navrhovateľ riadne a včas odvolanie, v ktorom odvolaciemu súdu navrhol napadnuté uznesenie súdu prvého stupňa zrušiť. V odvolaní navrhovateľ poukázal na skutočnosť, že napadnuté uznesenie je právne neúčinné nakoľko smerovalo proti neexistujúcemu subjektu, lebo odporca - Fresh Fruit s.r.o., Elektrárenská 1, Bratislava IČO: 17054427, ku dňu 12.6.2014 zanikol zlúčením a jeho právnym nástupcom sa stala spoločnosť K2 Business s.r.o., Klincová 37/B, Bratislava. Krajský súd v Bratislave ako súd odvolací / § 10 ods. 1 O.s.p./ preskúmal odvolanie bez nariadenia pojednávania podľa 214 ods. 2 písm. a/ O.s.p. a dospel k záveru, že uznesenie súdu prvého stupňa nie je správne. Odvolací súd po preskúmaní veci zistil, že návrh na vydanie platobného rozkazu bol podaný dňa 18.10.2013, ak v priebehu konania ku dňu 17.6.2014 spoločnosť odporcu zanikla, pričom jej právnym nástupcom sa stala spoločnosť K2 Business s.r.o., čím uznesenie súdu prvého stupňa stratilo svoje opodstatnenie, nakoľko súd prvého stupňa vzhľadom na spomenuté zmeny nevykonal doručenie platobného rozkazu správnemu subjektu. S ohľadom na vyššie uvedené skutočnosti odvolací súd napadnuté uznesenie súdu prvého stupňa zrušil s poukazom na ustanovenie § 221 ods.1 písm. i/ O.s.p., nakoľko dôvod na zrušenie platobného rozkazu neexistoval. Poučenie: Proti tomuto uzneseniu odvolanie nie je prípustné.

